**Referat fra generalforsamling i Kunstforeningen AU Roskilde 2023**

Tid: 15. marts 2023 kl. 14.00

Dagsorden:

**A. Generalforsamling**

1. **Valg af dirigent og referent.**

Michael Strangholt blev valgt som Dirigent og Birte Nielsen som referent.

1. **Formanden aflægger beretning v/Lis Bach**
2. **Kassereren forelægger det reviderede årsregnskab v/Niels Bohse Hendriksen**

Regnskabet blev godkendt og vedtaget. Niels fortalte, at bestyrelsen har stillet forslag om vedtægtsændring, grundet Banken ikke mener at vedtægterne er udførlige ift. hvem der tegner foreningen, og Kasseren derfor ikke kan få adgang til foreningens bankkonto.

1. **Behandling af spørgsmål, som på foranledning af bestyrelsen eller medlemmerne er optaget på dagsordenen**.

Bestyrelsen stillede forslag til vedtægtsændring, som er pkt. 5 a. + b. og et forslag fra et medlem Lizzi Edlich på som pkt. 5 c.

1. **Forslag til vedtægtsændringer.**
	1. **Bestyrelsen foreslår**, at der under §6 i foreningens vedtægter indføres som nyt punkt: *’Formanden og kassereren tegner foreningen. Kassereren kan råde over foreningens bankkonto og den dertil knyttede netbank.’*

Forslaget blev enstemmigt vedtaget.

* 1. **Bestyrelsen foreslår**, at der under §9 tilføjes: *’Udlodning af værker sker blandt medlemmer af foreningen på dagen for udlodningen’.*

Forslaget blev enstemmigt vedtaget.

* 1. **Lizzi foreslår**, at under § 9 også tilføje, *at et medlem ikke mister sine lodder, hvis vedkommende bliver udtrukket, men ikke er tilstede og ikke har valgt kunstværk pr. fuldmagt, men lodderne videreføres til det kommende år.*

Forslaget blev enstemmigt vedtaget. Bestyrelsen fortalte at det allerede var gældende praksis, men en god ide at få det ind i vedtægterne.

Foreningens vedtægter med indsatte forslag er vedhæftet indkaldelsen.

1. **Valg af bestyrelsesmedlemmer og suppleanter**.

Hele bestyrelsen genopstillede og blev valgt: Birte Nielsen, Niels Bohse Hendriksen, Katja Hjelgaard, Lis Bach, Rune Dietz, Michael Strangholt og Pia Lassen. Suppleanter: Her blev Martin Mørk Larsen valgt.

1. **Valg af revisor og revisorsuppleant.**

Som revisor blev Hans Jacobsen genvalgt og som revisorsuppleant blev Morten Frederiksen valgt.

1. **Fastsættelse af det kommende års kontingent.**

Indtil videre fortsætter vi kontingent på 50,- kr. pr. md.,

Kasseren nævnte, at Foreningen skal overveje om man på sigt skal hæve kontingentet, få flere medlemmer eller have færre udstillinger, da der ellers vil være svært at få foreningen til at løbe rundt.

Bestyrelsen vil tage emnet op ved et kommende bestyrelsesmøde

1. **Eventuelt.**

Martin M. Larsen forespurgte om man kunne være medlem af foreningen hvis man stoppede på AU i løbet af året, hvis man fortsat indbetalte til foreningen? Bestyrelsen vil tage emnet op ved et kommende bestyrelsesmøde

**B. Udlodning af indkøbte værker**

Der var indsendt 6 stk. fuldmagter til bestyrelsen. Katja stod for lodtrækningen via Excel og 16 værker blev udloddet blandt de fremmødte medlemmer.